Lolland-Falsters Stifts-Tidende, 1840-04-12
Udenlandske Efterretninger. England. J den halvofficielle Avis, Globe, meddeles, at det ved en af Dronningens Levers skal være omtalt, at Dronningen befandt sig i velsignede Omstændigheder. – Atter er der megen Tale og at Ministeriet vil takke af, og der skal i denne Anledning have været en hæftig Samtale mellem Dronningen og Premierministeren, Lord Melbourne, foranlediget ved at den sidste forlangte Parlamentet opløst. O'Connell har tilstillet Hertugen af Leinster et Brev, hvori han opfordrer denne til at stille sig i Spidsen for Jrlænderne og lede den Kamp, der, efter O'Connells Formening, vil blive en Følge af, at Parlamentet har antaget den mod Jrland fjendtlig findede Stanleyske Bill. Hr. Villiers har i en meget talent 15de. Jn fuld Tale forelagt Underhuset sin Motion mod Korn loven, understøttet af 279,907 Underskrifter, og denne vigtige Sag vil saaledes atter snart komme under Discussion. - Foranlediget ved Humes Spørgsmaal har Hr. Graham erklæret, at han ved sin Motion om de chinesiske Anliggender, agter at andrage paa en Daddel over Ministrene, fordi de ved deres Mangel paa Forsigtighed have foranlediget Brudet med China. Efter hvad Torybladene paastaae skulle Ministrene meget frygte denne Motion, og have derfor sendt alle de ministerielle Parlamentsmedlemmer alvorlige Opfordringer til at møde i Parlamentet naar denne Sag bliver foretaget. – Den formodede Krig med China sysselsætter for Tiden de fleste Blade, og de forskjellige Krigsoperationer, som kunne anvendes, underkastes her en fleersidig Prøvelse, hvoraf fremgaaer, at denne Krig frembyder flere Vanskeligheder, end man fra Begyndelsen antog. Frankrig. Hr. Remilly's Forslag om en Reform i Valglovene, beskjæftiger for Tiden hele Pressen og synes ikke ret at behage noget af Partierne, hvorfor man mener, at det vil fremkalde en Opløsning af alle Partier. Med Længsel imødeseer man de Debatter, som det vil fremkalde i Deputeret kammeret, dog er det muligt, at Forventningerne ville blive skuffede, saa at kun Sagens Formalitet vil komme under Behandling; thi da et aldeles lignende Forslag alt engang er bleven forkastet af det nu samlede Deputeretkammer, gjøre flere Journaler opmærksom paa, at det strider mod den befalede Forretningsgang, atter at optage det i samme Møde. - Thiers vedbliver at være meget virksom i at erhverve sig Tilhængere i Deputeretkammeret, og hans Bestræbelser skulle heller ikke være uheldige i denne Henseende, men i Pairskammeret danner der sig, efter Forlydende, en hæftig Opposition mod ham under Grev Mole. Vel vilde denne kunne tilintetgjøres ved en ny Pairscreation, men man betvivler dog at Kongen vil indlade sig herpaa, da det kun vilde bidrage til endmere at nedsætte Pairskammeret i den offentlige Mening. Fra Algier har man Efterretning om at den franske Armee har bemægtiget sig Scherschel uden Sværdslag, og at Armeen derpaa atter har trukket sig tilbage til Blida. – Med Marocco anseer man det som afgjort at det vil komme til Krig, da Abdel Kader gjør Alt for at fremkalde dette Resultat. Ved det tidligere omtalte Folkeopløb i Tanger skal det fornemmelig have været den spanske, danske og svenske Consul, der vare udsatte for Pøbelens Forhaanelser, dog skal Sultanen paa de forenede Consulers Begjæring have give fyldestgiørende Svar.